Č. spisu: OU-BB-MPO-2024/003676-037 SY

**Z á p i s n i c a**

z vyhodnotenia Vyhlásenia elektronickej aukcie, ktoré sa konalo 30.10.2024, v kancelárii č. 220, na majetkovoprávnom odbore Okresného úradu Banská Bystrica.

Predmetom Vyhlásenia elektronickej aukcie, bola ponuka na predaj nehnuteľností, k.ú. Rimavská Seč, obec Rimavská Seč, vedenej ako:

* pozemok CKN 799/2 – zastavaná plocha a nádvorie o výmere 1256 m2
* súp.č. 405 – na pozemku 799/2 – Rodinný dom, zapísané na LV č. 70 – spoluvlastnícky podiel 1/1.

Nehnuteľnosť pripadla štátu na základe Uznesenia Okresného súdu Rimavská Sobota 3D/996/2022, z titulu odúmrte.

Ponukové konanie bolo vykonané v súlade s ustanovením §8 ods.1 zákona 278/1993 Z.z. o správe majetku štátu v znení neskorších predpisov.

Primeraná cena v zmysle ustanovenia §8a ods.3 zákona 278/1993 Z.z., bola zistená Znaleckým posudkom č. 36/2/2024 zo dňa 05.07.2024, ktorý vypracovala znalkyňa Ing.arch. Anna Václavíková, so sídlom Ul. Kláštorná 531/15, 984 01 Lučenec - Opatová. Podľa citovaného znaleckého posudku bola všeobecná hodnota týchto nehnuteľností určená na 23.900,- €.

Ponuka na prevod správy majetku štátu iným správcom bola zverejnená 22.08.2024 v Registri ponúkaného majetku štátu. V lehote stanovenej na doručovanie ponúk t.j. od 23.08.2024 do 23.09.2024, neprejavil záujem žiadny správca.

Vyhlásenie elektronickej aukcie sa uskutočnilo zverejnením v Registri ponúkaného majetku štátu, dňa 27.09.2024, s primeranou cenou 23.900,-€. Na uverejnenú ponuku sa v určenej lehote (28.09.2024 – 25.10.2024) neprihlásil žiadny záujemca.

Komisia konštatovala, že Vyhlásenie elektronickej aukcie bolo neúspešné. Ponuka opätovne bude zverejnená s primeranou cenou zníženou o 10%.

Zápisnicu vypracovala: JUDr. Janka Syčová

V Banskej Bystrici, dňa 30.10.2024